RTE એક્ટ અંતર્ગત ઉદગમ સ્કૂલમાં સરકારે ૪૮ બાળકોને ધો.૧માં પ્રવેશ ફાળવ્યો હતો. જોકે, આ બાળકો પ્રવેશ કન્ફર્મ કરાવવા માટે સ્કૂલ પર ગયા ત્યારે ૪૮ પૈકી ૧૫ બાળકોના પ્રવેશ કન્ફર્મ કરવામાં આવ્યા હતા અને બાકીના ૩૩ વિદ્યાર્થીઓને પ્રવેશ ફાળવાયો ન હતો. આ મુદ્દે ઉદગમ સ્કૂલે સ્પષ્ટતા કરી છે કે, નિયમ મુજબ ૬ વર્ષ કરતા નાના બાળકોને ધો.૧માં પ્રવેશ ફાળવી શકાય નહીં. જે ૩૩ બાળકોને પ્રવેશ આપવાનો ઈનકાર કરાયો છે તેમની ઉંમર ૧ જૂન, ૨૦૧૮ના રોજ ૬ વર્ષની થતી ન હોવાથી નિયમ પ્રમાણે જ તેમને પ્રવેશનો ઈનકાર કરાયો છે. જ્યારે જેમની ઉંમર થતી હતી તેમને પ્રવેશ અપાયો છે.